**PROIECT nr. 2354/29.07.2021**

**REVIZUIRE DECIZIE ETAPA DE ÎNCADRARE**

Nr. 7171/2019din 10.01.2020

Ca urmare a notificării adresate de **CUSTOM MOBILITY S.R.L.** cu sediul în sat Roșu, com. Chiajna, str. Rezervelor, nr. 47 (tarla 75, Parcela 1A, lot 7), parter, camera 2, ap. 1, jud. Ilfov, înregistrată la A.P.M. Giurgiu cu nr. 2354/05.03.2021 privind modificările proiectului “**Înființare plantație în seră în mun. Giurgiu, jud. Giurgiu, compusă din: hală depozitare, procesare, spaţii tehnice, platformă betonată, sere zmeuri, puț forat, fosă septică, împrejmuire şi racordare la utilităţi**” pentru care a fost emisă Decizia etapei de încadrare nr. 7171/2019 din 10.01.2020, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului, A.P.M. Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din 10.05.2021, organizată în format electronic, că proiectul „Înființare plantație în seră în municipiul Giurgiu, județul Giurgiu, compus din: hală condiționare, procesare și spaţiu tehnic sere, platformă betonată, sere zmeuri, puţ, fosă septică, platformă depozitare biomasă, împrejmuire şi branșamente la utilităţi” propus a fi amplasat în municipiul Giurgiu tarla 8/2, LOT 1, CF şi nr. cad. 39204, judeţul Giurgiu, nu se supune evaluării impactului asupra mediului, nu se supune evaluării adecvate, nu se supune evaluării impactului asupra corpurilor de apă şi se revizuieşte Decizia etapei de încadrare nr. 7171/2019/10.01.2020.

 **Justificarea prezentei decizii:**

***Modificările intervenite în proiect sunt după cum urmează:***

* se modifică suprafaţa construită în acord cu specificaţiile furnizorilor de echipamente precum şi amplasarea obiectivelor pe amplasament în acord cu retragerile impuse prin certificatul de urbanism.
	+ noile suprafeţe şi indicii urbanistici vor fi:
		- suprafaţă teren din acte - 17200 mp;
		- suprafaţă teren din măsurători – 17200,13 mp;
		- suprafaţă construită propusă - 6627 mp;
		- suprafaţă construită desfăşurată propusă - 6627 mp;
		- suprafaţă platformă betonată trafic auto propusă – 2297 mp;
		- suprafață platformă depozitare biomasă – 453 mp;
		- suprafaţă spaţiu verde - 7794 mp;
		- suprafaţă trotuare de protecţie - 29 mp.
	+ POT max propus - 38,53 %;
	+ CUT max propus – 0,39.
1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Legii nr. 292/2018, anexa nr. 2, pct. 1 a) şi 13 a);

1. *Caracteristicile proiectului:*
2. dimensiunea şi concepţia întregului proiect

Prin proiect se propun lucrări de construire pentru o plantaţie de zmeuri, după cum urmează:

* hală condiţionare, procesare, spaţiu tehnic sere cu suprafaţa construită/desfăşurată de 363 mp, în care se vor amenaja: hol livrare (11,34 mp), spaţiu condiţionare şi depozitare (83,88 mp), spaţiu tehnic (56,90 mp), depozit fertilizanţi (3,63 mp), cameră frigorifică (35,74 mp), cameră răcire (25,03 mp), depozit ambalaje (6,83 mp), depozit produs finit procesare (8,55 mp), spaţiu procesare (29,53 mp), birou facturare (12,41 mp), grup sanitar (5,80 mp), recepţie provizorie (23,71 mp), vestiar haine de stradă (6,62 mp), grup sanitar (6,14 mp), vestiar haine de lucru (6,93 mp), tablou electric general (2,19 mp);
* seră zmeuri 1 cu suprafaţa construită/desfăşurată de 5400 mp, formată din 5 module;
* seră zmeuri 2 cu suprafaţa construită/desfășurată de 864 mp, formată dintr-un modul;
* execuţia unei platforme betonate;
* execuție platformă depozitare biomasă cu suprafața de 453 mp.

Activitatea va consta în producerea şi valorificarea produselor agricole (zmeură).

*Activitatea de selectare* se realizează după cum urmează: fructele sunt recoltate în lădiţe din plastic; lădiţele sunt stivuite pe paleţi şi depozitate temporar în hală; din locul de depozitare, marfa este transportată în spaţiul liniei de sortare-ambalare-cântărire-etichetare; operaţia de sortare se execută manual, la mesele de sortare.

*Activitatea de procesare fructe (zmeură)* pentru a se obţine dulceaţă de zmeură constă în:

* recepţie calitativă şi cantitativă - la fabricarea dulceţii de zmeură se utilizează ca materii prime principale, zmeura şi zahăr, iar ca materii auxiliare, borcane şi capace;
* pregătirea materiilor prime, auxiliare şi materialele folosite care implică sortarea şi spălarea materiei prime, calibrarea fructelor, eliminarea caliciului;
* prelucrarea mecanică - tratament termic (temperatura necesară de fierbere este de 700 C);
* dozarea, închiderea - aceste operaţiuni se realizează cu ajutorul maşinii de umplere şi închidere cu capac; pentru dozarea dulceţei în borcane, maşina este dotată cu dozator;
* pasteurizarea – constă în încălzirea alimentelor la o temperatură sub 1000 C, de obicei până la 60-700 C; borcanele cu dulceaţă, închise, se vor încărca în vasul de fierbere, unde se va realiza pasteurizarea controlată;
* etichetarea - această operaţiune se realizează cu ajutorul maşinii de umplere şi închidere cu capac, care este dotată şi cu echipament de etichetare;
* răcirea recipientelor;
* depozitarea - recipientele rezultate de la pasteurizare sunt transportate în depozit unde sunt etichetate şi ambalate, în vederea livrării sau sunt paletizate pentru livrările ulterioare; depozitarea se face la o temperatură cuprinsă între 50 C si 180 C;
* livrarea - se realizează în funcţie de cerinţa pieţii, iar fiecare lot va fi însoţit de document de certificare a calităţii.

Prin proiect se propune achiziționarea unei rulote pentru comerț produse.

Capacitatea de producţie va fi de cca 9821 kg/an zmeură la caserolă 125 g, 6547 kg zmeură la caserole 250 g, iar capacitatea de procesare (dulceaţă) va fi de cca. 6138 kg/an.

1. cumularea cu alte proiecte – nu există un impact cumulativ cu alte proiecte, cu efecte semnificative asupra mediului;
2. utilizarea resurselor naturale, în special a solului, a terenurilor, a apei şi a biodiversităţii:

Toate materialele folosite vor fi achiziţionate de la unităţi de profil. Conform certificatului de urbanism eliberat de Primăria Municipiului Giurgiu, terenul este situat în extravilanul municipiului Giurgiu şi este destinat agriculturii.

Sursa de apă este constituită de corpurile de apă subterane RODL06 si ROAG07 caracterizate conform Ordinului M.M.S.C nr. 621/2014 privind aprobarea valorilor de prag pentru corpurile de apă subterane din Romaâia care vor fi exploatate prin 2 foraje: H1= 150 m și H2 = 25 m.

Pentru asigurarea necesarului de apă în scop potabil (Q= 1,0 ls) se va executa un foraj cu caracter de explorare/exploatare cu H = 150 m (acviferul cantonat în calcarele cretacice) și pentru asigurarea necesarului de apă în scop nepotabil (Q= 1,5 l/s) se va executa un foraj cu caracter de explorare/exploatare cu H = 25 m (captare strat acvifer freatic), care vor fi echipate cu pompe submersibile.

Caracteristicile și parametrii hidrogeologici reali ai forajului se vor stabili după efectuarea investigațiilor geofizice, definitivarea execuției forajelor și efectuarea pompărilor experimentale.

În jurul forajului cu H = 150 m se va institui zona de protecție sanitară, conform prevederilor H.G. nr. 930/2005..

Coordonatele STEREO 70 ale forajelor vor fi: puț D1 - X = 268047,497; Y = 574477,259 și puț D2 – X = 268043,265, Y = 574399,605.

 *Înmagazinarea apei*

 Apa captată din forajul cu H= 25 m va fi înmagazinată într - un rezervor metalic cu V = 8 mc și de aici în două tancuri de apă ale sistemului de fertirigare (V= 200 l fiecare), amplasate în spațiul tehnic.

*Distribuția apei:*

* în scop igienico - sanitar și tehnologic se face prin conducte PEHD cu L = 75 m si Dn = 110 mm;
* pentru irigat - conductă cu L = 3 m si Dn = 110 mm până la sistemul de irigare alcătuit dintr- o stație de irigare și cele două tancuri de apă (200 l fiecare). Rețeaua de fertirigare va avea L= 35000 m (Dn = 20 mm și 150 m) conducte PVC sub presiune dotate cu puncte de irigare pentru picurare și ceață).

 Necesarul de apă:

|  |  |  |  |  |
| --- | --- | --- | --- | --- |
| Debite, volum anual | Igienico - sanitar | Tehnologic (procesare)  | Igienizare spații | irigare |
| Qmax.z (mc/zi / l/s) | 0,34/0,0039 | 0,6/0,021 | 0,29/0,010 | 87,48/8,1 |
| Qmed.zi (mc/zi /l/s)  | 0,28/0,0032 | 0,5/0,017 | 0,24/0,008 | 72,9/6,7 |
| Vmediu. anual mc | 42 | 5 | 2 | 10.935 |

Cerința de apă:

|  |  |  |  |  |
| --- | --- | --- | --- | --- |
| Debite, volum anual | Igienico - sanitar | Tehnologic (procesare)  | Igienizare spații | irigare |
| Qmax.z (mc/zi / l/s) | 0,38/0,0044 | 0,67/0,024 | 0,33/0,011 | 98,15/9,09 |
| Qmed.zi (mc/zi /l/s)  | 0,31/0,0036 | 0,56/0,019 | 0,27/0,009 | 81,79/7,52 |
| Vmediu. anual mc | 47 | 6 | 3 | 12.269 |

Funcționarea folosinței de apă va fi: 5 luni/an, 24 ore/zi (igienico-sanitar), perioada iunie – septembrie, 2 zile/luna, 8 ore/zi (în scop tehnologic) și irigare 5 luni/an, 3 ore/zi (12 udări/15 min).

1. producţia de deşeuri: deşeurile generate în etapa de realizare a investiţiei/funcţionării obiectivului vor fi colectate selectiv şi evacuate prin firme autorizate în valorificarea/eliminarea finală a acestora;
2. poluarea şi alte efecte nocive – lucrările şi măsurile prevăzute în proiect nu vor afecta semnificativ factorii de mediu: aer, apă, sol/subsol, aşezări umane;
3. riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice – prin soluţiile constructive adoptate şi un management corespunzător proiectul nu va implica riscuri majore pentru mediu;
4. riscurile pentru sănătatea umană (de exemplu, din cauza contaminării apei sau a poluării atmosferice) - prin soluţiile constructive adoptate şi un management corespunzător proiectul nu va implica riscuri pentru sănătatea umană.
5. *Amplasarea proiectelor:*
6. utilizarea actuală şi aprobată a terenurilor – conform certificatului de urbanism eliberat de Primăria Municipiului Giurgiu, anexat la documentaţie, terenul pe care se va realiza investiţia este situat în extravilanul municipiului Giurgiu, având folosinţa actuală şi destinaţia de teren arabil destinat agriculturii.
7. bogăţia, disponibilitatea, calitatea şi capacitatea de regenerare relative ale resurselor naturale (inclusiv solul, terenurile, apa şi biodiversitatea) din zonă şi din subteranul acesteia – nu este cazul;
8. capacitatea de absorbţie a mediului natural, acordându-se atenţie specială următoarelor zone:
9. zonele umede, zone riverane, guri ale râurilor – obiectivul nu este amplasat în zone umede, zone riverane sau guri ale râurilor;
10. zonele costiere şi mediu marin – obiectivul nu este amplasat în zone costiere sau mediu marin;
11. zonele montane şi forestiere – obiectivul nu este amplasat în zone montane şi forestiere;
12. rezervaţii şi parcuri naturale – obiectivul nu este amplasat în parcuri şi rezervaţii naturale;
13. zone clasificate sau protejate de dreptul naţional; zone Natura 2000 desemnate de statele membre în conformitate cu Directiva 92/43/CEE şi Directiva 2009/147/CE – nu este cazul;

Proiectul nu este localizat în arii naturale protejate și nu există specii și habitate sensibile pe traseul proiectului.

1. zonele în care au existat deja cazuri de nerespectare a standardelor de calitate a mediului prevăzute în dreptul Uniunii şi relevante pentru proiect sau în care se consideră că există astfel de cazuri – nu au fost înregistrate astfel de situaţii;
2. zone cu o densitate mare a populaţiei – nu este cazul;
3. peisajele şi situri importante din punct de vedere istoric, cultural sau arheologic – nu este cazul.
4. *Tipurile şi caracteristicile impactului potenţial:*
5. importanţa şi extinderea spaţială a impactului, natura impactului: impactul va fi unul redus, iar prin soluţiile constructive adoptate şi un management corespunzător proiectul nu va implica riscuri pentru mediu și populație
6. natura transfrontieră a impactului – nu este cazul;
7. intensitatea şi complexitatea impactului: impact negativ temporar, pe perioada în care se vor executa lucrări;
8. probabilitatea impactului – impact cu probabilitate redusă atât pe parcursul realizării investiţiei, cât şi după punerea în funcţiune a obiectivului, deoarece lucrările prevăzute de proiect nu vor afecta semnificativ factorii de mediu aer, apă, sol/subsol, aşezări umane;
9. debutul, durata, frecvenţa şi reversibilitatea preconizate ale impactului – impact cu durată, frecvenţă şi reversibilitate reduse, datorită naturii proiectului şi măsurilor prevăzute de acesta;
10. cumularea impactului cu impactul altor proiecte existente şi/sau aprobate - nu va există un impact direct, indirect sau cumulat cu celelalte activităţi existente în zonă, cu efecte semnificative asupra mediului;
11. probabilitatea de reducere efectivă a impactului – proiect a cărui implementare va avea impact redus asupra factorilor de mediu, datorită soluţiile constructive adoptate.

Pe parcursul derulării procedurii de reglementare, publicul interesat de proiectul propus a fost informat, după cum urmează:

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** | **CUSTOM MOBILITY S.R.L.****– titulară proiect –** | **Participări ale publicului în procedura derulată** |
| Solicitare revizuire decizie etapă de încadrare  | Afişare pe pagina web a anunţului şi memoriului de prezentare în data de 07.04.2021 | - publicare în ziarul „Giurgiuveanul” din 12 aprilie 2021; - afişare la sediul Primăriei Municipiului Giurgiu în data de 22.04.2021  | Nu s-au înregistrat contestaţii din partea publicului şi nu s-au înregistrat solicitări privind consultarea documentaţiei. |
| Etapa de încadrare | Afişare pe pagina web a anunţului şi proiectului deciziei etapei de încadrare în data de 29.07.2021 | - publicare în ziarul „Giurgiuveanul” din 26 iulie 2021; - afişare la sediul Primăriei Municipiului Giurgiu în data de 26.07.2021  |

1. Motivele care au stat la baza luării deciziei etapei de încadrare în procedura de evaluare adecvată sunt următoarele - în etapa de evaluare iniţială s-a luat decizia nedemarării procedurii de evaluare adecvată întrucât amplasamentul nu se află situat în arii protejate, parcuri/rezervaţii naturale.
2. Motivele pe baza cărora s-a stabilit că nu este necesară evaluarea impactului asupra corpurilor de apă – A.N. Apele Române Administraţia Bazinală de Apă Argeş Vedea S.G.A. Giurgiu a emis avizul de gospodărire a apelor nr. …………………..

**Condiţiile de realizare a proiectului:**

* **Protecţia calităţii apelor**
* apele uzate menajere și tehnologice (rezultate de la spălatul fructelor) se vor evacua printr-o conductă cu L = cca. 8 m și Dn = 90 mm din PVC, într-un bazin betonat etanș vidanjabil cu V = 10 mc, amplasat adiacent halei.
* debite de apă uzată menajeră evacuate:
* Q u zi med = 1,02 mc/zi (0,028 l/s);
* Q u zi max = 1,14 mc/zi (0,032 l/s).
* în caz de accidente se vor lua măsuri corespunzătoare de neutralizare a efectelor poluării.

Măsuri avute în vedere:

* se interzice evacuarea apelor uzate neepurate în cursuri de apă de suprafaţă;
* se interzice evacuarea deşeurilor în apele de suprafaţă, apele subterane şi în sistemele de canalizare;
* după realizarea lucrărilor, constructorul va degaja zona de materialele folosite sau rezultate, astfel încât să se asigure scurgerea normală a apelor.

Se vor respecta prevederile Legii Apelor nr. 107/1996, cu modificările şi completările ulterioare.

* **Protecţia calităţii aerului:**
* încălzirea serelor se va realiza cu 2 generatoare independente de aer cald cu o putere termică de 407 kW, cu funcţionare pe peleţi;
* coşul de evacuare a gazelor de ardere are diametrul de 300 mm şi înălţimea de 8,30 m;
* se vor lua măsuri de reducere a nivelului de praf pe durata lucrărilor;
* materialele de construcţie pulverulente se vor manipula astfel încât să reducă la minimum nivelul de particule ce pot fi antrenate de curenţii atmosferici;
* se vor respecta standardele de calitate a aerului ambiental în orice condiţii atmosferice;
* activităţile care produc mult praf vor fi limitate în perioadele cu vânt puternic, sau se va urmări o umectare a suprafeţelor;
* nu se va permite folosirea autovehiculelor şi a utilajelor neomologate şi neconforme din punct de vedere al normelor tehnice în vigoare.

Se vor respecta prevederile:

* + Legii nr. 104/2011 privind calitatea aerului înconjurător;
	+ Ord. 462/1993 – Condiţiile tehnice privind protecţia atmosferei şi Norma metodologică privind determinarea emisiilor de poluanţi atmosferici produşi de surse staţionare;
	+ STAS 12574-87 privind condiţiile de calitate a aerului în zonele protejate.
* **Protecţia împotriva zgomotului şi vibraţiilor:**
* utilizarea de echipamente/utilaje de lucru moderne care generează un nivel de zgomot cât mai mic;
* se vor lua măsuri astfel încât pe perioada de execuţie a lucrărilor să nu se producă zgomote şi disconfort care ar putea afecta vecinătăţile.

Se vor respecta prevederile STAS 10009-2017 privind protecţia împotriva zgomotului şi vibraţiilor şi Ord. nr. 119/2014 pentru aprobarea Normelor de igienă şi sănătate publică privind mediul de viaţă al populaţiei.

* **Protecţia solului şi subsolului:**
* respectarea strictă a culoarului de lucru/fronturilor de lucrări;
* respectarea tehnologiei de execuție;
* toate produsele folosite pentru întreținerea culturii sunt produse agreate în cultura ecologică şi se vor administra doze optime conform cu devizele tehnologice, ținând cont de ghidurile de bune practici agricole în sistem ecologic;
* colectarea selectivă a tuturor deșeurilor rezultate pe categorii, conform prevederilor H.G. nr. 856/2002 privind gestionarea deșeurilor și valorificarea/eliminarea acestora prin operatori autorizați;
* se va evita poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor și mijloacelor de transport, sau datorită funcționării defectuoase a acestora;
* în cazul pierderilor accidentale de produse petroliere pe sol se vor aplica materiale absorbante (rumeguș, nisip) care vor fi stocate corespunzător în recipiente speciale în vederea eliminării prin operatori autorizați;
* operaţiile de întreţinere şi alimentare a vehiculelor nu se vor efectua pe amplasament, ci în locaţii cu dotări adecvate.
* **Depozitarea deşeurilor**

Deşeurile generate în timpul execuţiei proiectului vor fi ambalajele din folie de plastic sau hârtie, etichetele şi foliile de protecţie ale materialelor de construcţii şi ale instalaţiilor tehnologice, deşeuri din construcţii şi demolări.

În timpul funcţionării obiectivului vor rezulta deşeuri din agricultură, deşeuri de la prepararea şi procesarea fructelor, materii care nu se pretează consumului sau procesării. Plantele înlăturate pentru întinerirea plantaţiei, resturile de codiţe, frunze, tulpini, etc rezultate în urma recoltării zmeurilor precum şi în urma sortării vor fi colectate și uscate pe platforma betonată propusă, urmând a fi utilizate ca și combustibil pentru încălzirea spațiilor serei. Resturile vegetale ce nu pot fi recuperate se colectează și se depozitează temporar în spaţii special amenajate şi împreună cu deşeurile menajere vor fi evacuate zilnic la pubelele din incinta societăţii.

Prin programul SCAPA ambalajele fitosanitare vor fi eliminate de către societăţile abilitate. Până la eliminare, ambalajele şi produsele fitosanitare vor fi stocate într-un depozit cu acces controlat, cu ventilaţie naturală şi utilat cu rafturi.

* zonele de depozitare vor fi clar marcate şi semnalizate, iar recipientele (pubele, containere, etc) vor fi inscripţionate;
* pământul rezultat din săpătură va fi depozitat corespunzător, evitându-se antrenarea acestuia de către particulele de ploaie;
* deşeurile vor fi depozitate controlat, în funcţie de tipul acestora, în recipiente corespunzătoare, amplasate pe suprafeţe betonate, până la evacuare prin firme autorizate;
* produsele şi ambalajele fitosanitare vor fi operate şi manipulate de personal calificat şi instruit în acest scop.

Gestionarea deşeurilor se va realiza în conformitate cu prevederile Legii nr. 211/2011 privind regimul deşeurilor cu modificările şi completările ulterioare, fără a pune în pericol sănătatea umană şi fără a dăuna mediului, în special:

* fără a genera riscuri pentru aer, apă, sol, faună sau floră;
* fără a crea disconfort din cauza zgomotului sau a mirosurilor;
* fără a afecta negativ peisajul sau zonele de interes special.

Lucrări necesare organizării de şantier

Dezvoltarea organizării de şantier va fi pe amplasamentul proiectului.

***După finalizarea lucrărilor de construcţie, zonele ocupate temporar de proiect vor fi curăţate şi nivelate, iar terenul readus la starea iniţială.***

* **Alte condiții:**
* respectarea legislaţiei de mediu în vigoare şi a actelor normative ce vor apărea ulterior eliberării prezentei;
* respectarea condiţiilor impuse prin actele de reglementare obţinute de la celelalte instituţii abilitate;
* deşeurile generate pe amplasament în timpul realizării investiţiei se vor colecta controlat, pe categorii şi vor fi evacuate prin firme autorizate în valorificarea/ eliminarea acestora;
* este interzisă incinerarea deşeurilor şi evacuarea acestora direct pe sol, în cursurile de suprafaţă, în subteran şi în sistemele de canalizare;
* evitarea poluărilor accidentale cu carburanţi şi lubrifianţi;
* se vor lua măsuri astfel încât pe perioada de execuţie a lucrărilor să nu se producă zgomote şi disconfort care ar putea afecta vecinătăţile;
* în timpul execuţiei lucrărilor se vor lua măsuri pentru securitatea şi stabilitatea construcţiilor şi a instalaţiilor învecinate sau interceptate, precum şi pentru protecţia muncitorilor, a pietonilor şi a vehiculelor;
* lucrările se vor desfăşura cu respectarea normelor de securitate şi sănătate în muncă;
* realizarea obiectivului se vor face cu respectarea prevederilor STAS 10009-2017 privind protecţia împotriva zgomotului şi vibraţiilor şi Ord. 119/2014 pentru aprobarea Normelor de igienă şi sănătate publică privind mediul de viaţă al populaţiei;
* supravegherea executării lucrărilor în vederea respectării proiectului de execuţie;
* anunţarea A.P.M. Giurgiu, când apar elemente noi neprecizate în documentaţie în vederea revizuirii acesteia, înainte de realizarea modificărilor;
* anunţarea A.P.M. Giurgiu în maximum două ore în cazul când apar situaţii deosebite care ar putea să afecteze mediul înconjurător;
* respectarea prevederilor H.G. nr. 1061/2008 privind transportul deşeurilor periculoase şi nepericuloase pe teritoriul României;
* la finalizarea proiectului se va anunţa A.P.M. Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 43, alin. (3) din Anexa 5 – *Procedura de evaluare a impactului asupra mediului pentru anumite proiecte publice şi private* a Legii nr. 292/2018;
* prezentul act revizuieşte Decizia etapei de încadrare nr. 7171/2019/10.01.2020;
* solicitarea şi obţinearea autorizaţiei de mediu la punerea în funcţiune a obiectivului.

***Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.***

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte cerinţele prevăzute la art. 2 din Legea nr. 292/2018, considerându-se că acestea sunt vătămate într-un drept al lor sau într-un interes legitim. Actele sau omisiunile autorităţii publice competente care fac obiectul participării publicului se atacă odată cu decizia etapei de încadrare, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare. Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 au obligaţia să solicite autorităţii publice emitente a deciziei menţionate la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 zile de la data înregistrării acestei la acea autoritate. Procedura de soluţionare a plângerii prealabile prevăzute la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004 cu modificările și completările ulterioare.